**Amasomero rusange muri Vermont**

**Isomero rusange n’iki?**

Amasomero rusange ni ibyanya byo kwigiramo, kwidagaduriramo, no kwifasha ndetse atanga amahirwe ku bantu bo bigero byose ndetse baturaka hose kugirango bige ndetse bakomeze kwivugurura. Amasomero ubusanzwe atanga imfashanyigisho zakoreshwa n’abazisura, ndetse bagakoresha inyubako n’ibyiza byazo. Abakozi b’isomero baba bahari kugira ngo basubize ibibazo ndetse bafashe abazisura mu gihe bari mw’isomero.

**N’iki ubonera mu masomero?**

|  |
| --- |
| Imfashanyigisho nyinshi zo mw’isomero zatahanwa n’abaterankunga mu gihe runaka, maze bakazigarura mw’isomero nta kiguzi batswe naba nyirazo. Imfashanyigisho zikubiyemo: |
| * Ibitabo by’abakuru n’abana
 |  | * Ibitabo biri mu majwi n’imiziki
 |
| * Ibinyamakuru
 |  | * Ibinyamateka
 |
| * Ibikoresho
 |  | * Firime
 |
| Amasomero menshi ategurira abayasura ibirori ku buntu. Hariho ibirori by’uburyo bwinshi amasomero ategura: |
| * Ibirori byigisha by’abakuru n’abana
 |  | * Ibihe by’inkuru n’ibindi bikorwa
 |
| * Ibirori by’ubugeni
 |  | * Ibirori by’umuziki
 |
| Amasomero menshi aha ikoranabuhanga abayasura. Ubwoko bw’ikoranabuhanga bukubiyemo: |
| * Mudasobwa zifite murandasi
 |  | * Mucapyi na sikaneri
 |
| * Murandasi y’inziramugozi ku buntu
 |  | * Imfashanyigisho n’amasomo mu buryo bw’iyakure
 |
| * Ibitabo biri mu buryo bw’ikorabuhanga
 |  |  |
| Amasomero aba afite ibyiza by’ibanze bigenewe abayasura: |
| * Ibyicaro
 |  | * Imeza zo gukoreraho imirimo n’imikoro
 |
| * Ubwiherero n’amazi yo kunywa
 |  | * Ibyumba by’inama cyangwa ahantu hatuje ho kwigira
 |

**Ni gute waba umunyamuryango w’isomero?**

Kuba umunyamuryango mw’isomero ni ubuntu niba utuye muri uwo mujyi isomero riherereyemo. Amasomero menshi azagusaba izina ryawe, aho utuye, ndetse na nomero ya terefoni cyangwa umwirondoro wa imeri. Amasomero amwe azagusaba IRANGAMUNTU. Isomero ntirisangiza abandi amakuru yawe bwite n’uwo ariwe wese keretse bisabwe n’amategeko. Akenshi, si ngombwa kuba umunyamuryango w’isomero kugira ngo usure isomero.